Na osnovu člana 33 stav 2 i člana 38 stav 1 tačka 9  Zakona o lokalnoj samoupravi ("Službeni list CG", br. 02/18, 34/19, 38/20, 50/22, 84/22, 81/25, 98/25) člana 34 Zakona o državnoj imovini ("Službeni list CG", br. 21/09 i 40/11, 23/25 i 160/25) člana 30 stav 2 i člana 53 stav 1 tačka 2 Statuta opštine Tuzi ("Službeni list CG - opštinski propisi", br. 24/19, 05/20, 51/22, 55/22 i 15/26), a u vezi sa Odlukom o kupovini nepokretnosti ("Službeni list CG- opštinski propisi", broj 36/26), Skupština opštine Tuzi, na sjednici održanoj dana 22.10.2026. godine, donijela je

	ODLUKA	
[bookmark: _Hlk242274327]o davanju saglasnosti na Ugovor o kupoprodaji nepokretnosti

Član 1
Daje se saglasnost na Ugovor o kupoprodaji nepokretnosti, zaključen između Opštine Tuzi, kao kupca i „13. Jul – Plantaže“ AD Podgorica, kao prodavca, broj UZZ 661/206 od 31.08.2026. godine (u daljem tekstu: Ugovor).
Predmet Ugovora je kupovina nepokretnosti upisanih u PL broj 476 KO Tuzi, i to:
– katastarska parcela broj 2992/440, površine 23.238 m²;
– katastarska parcela broj 2992/436, površine 1.545 m²;
– katastarska parcela broj 2992/438, površine 629 m², sve u ukupnoj površini 25.412 m².
Član 2
Saglasnost iz člana 1 ove odluke daje se na predmetni ugovor kojim je utvrđena kupoprodajna cijena nepokretnosti u ukupnom iznosu od 1.417.500,00 €.
Ugovorom je određen način isplate kupoprodajne cijene u skladu sa ugovorenom dinamikom plaćanja, pri čemu se na preostali neisplaćeni iznos kupoprodajne cijene obračunava kamata po stopi od 3% godišnje.
Član 3
Daje se saglasnost na obračun i plaćanje kamate po stopi od 3% godišnje na preostalu glavnicu u iznosu od 737.891,34 €, za period od 01.10.2026. godine do 30.09.2031. godine, odnosno za period od 60 mjeseci, u skladu sa planom otplate koji je sastavni dio Ugovora.
Ukupno obračunata kamata po navedenom planu iznosi 56.306,16 €, dok ukupne obaveze po osnovu glavnice i obračunate kamate iznose 794.197,50 €.
Član 4
Daje se saglasnost na ostale odredbe Ugovora iz člana 1 ove odluke kojima se uređuju prava i obaveze ugovornih strana, rokovi i način plaćanja, kao i druga pitanja od značaja za realizaciju kupoprodaje.


Član 5
Za realizaciju ove odluke zadužuju se Predsjednik Opštine Tuzi i organ lokalne uprave nadležan za poslove finansija, svako u okviru svojih nadležnosti.
Član 6
Sredstva za izvršavanje obaveza iz Ugovora obezbjeđivaće se Budžetom Opštine Tuzi za godine u kojima dospijevaju ugovorene obaveze, u skladu sa zakonom.
Član 7
Ova odluka stupa na snagu osmog dana od dana objavljivanja u „Službenom listu Crne Gore – opštinski propisi“.

